સાણંદના નળસરોવર રોડ પરની ભગવતી સોસાયટીમાં રહેતા કિશનકુમાર મહેન્દ્રભાઇ જાદવ શનિવારે રાત્રે દસેક વાગ્યાના સુમારે નળસરોવર ત્રણ રસ્તા પાસે ઉભા હતા આ દરમિયાન જાદવવાસમાં રહેતો કૃષ્ણકાંત મનસુખભાઇ જાદવ તેમજ કિશન જયેશભાઇ જાદવ ત્યા આવ્યા હતા અને કિનશભાઇના મોટા ભાઇ અરૂણભાઇએ ઉછીના લીધેલા નાણા પરત આપતા ન હોવાથી બંને શખ્સે કિનનભાઇને ગાળો બોલીને ધમકી આપવાનું શરૂ કર્યુ હતુ આ સમયે મામલો બિચકાતા કૃષ્ણકાંતે પોતાની પાસેથી છરી કાઢી હતી આ દરમિયાન કિશને બંન હાથ પકડી રાખ્યા હતા અને કૃષ્ણકાંતે કમરના ભાગે છરીનો એક ઘા મારી દીધો હતો જ્યારે ત્યાર બાદ નાક, લમણાના ભાગે તેમજ ડાબા પગે એમ ચાર ઘા મારતા કિશનને લોહી લુહાણ હાલતમાં જોઇને બુમાબુમ થતાં તેના મોટાભાઇ અરૂણભાઇ પણ બનાવ સ્થળે દોડી આવ્યા હતા આ સમયે કૃષ્ણકાંતે અરૂણભાઇને પણ છરીનો એક ઘા ઝીંક દીધો હતો. આ ઘટના બાદ બંને આરોપીઓ ફરાર થઇ ગયા હતા જ્યારે ઇજાગ્રસ્ત બંને ભાઇઓને લોહીલુહાણ હાલતમાં સાણંદની ખાનગી હોસ્પિટલે સારવાર માટે ખસેડવામાં આવ્યા હતા. સાણંદ પોલીસમાં કૃષ્ણકાંત મનસુખભાઇ જાદવ તેમજ કિશન જયેશભાઇ જાદવ સામે ગુનો નોંધાતા પીઆઇ જે.આર ઝાલાએ વધુ તપાસ હાથ ધરી છે.